CELEX: 32021R0723
Language: mt
Date: 2021-02-26 00:00:00
Title: Regolament Delegat tal-Kummissjoni (UE) 2021/723 tas-26 ta’ Frar 2021 li jissupplimenta r-Regolament (UE) 2019/787 tal-Parlament Ewropew u tal-Kunsill fir-rigward l-istabbiliment ta’ reġistru pubbliku li jelenka l-korpi maħtura minn kull Stat Membru biex jissorveljaw il-proċessi ta’ invekkjament għal xorb spirituż

5.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 155/1
               
            
         REGOLAMENT DELEGAT TAL-KUMMISSJONI (UE) 2021/723
         tas-26 ta’ Frar 2021
         li jissupplimenta r-Regolament (UE) 2019/787 tal-Parlament Ewropew u tal-Kunsill fir-rigward l-istabbiliment ta’ reġistru pubbliku li jelenka l-korpi maħtura minn kull Stat Membru biex jissorveljaw il-proċessi ta’ invekkjament għal xorb spirituż
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/787 tal-Parlament Ewropew u tal-Kunsill tas-17 ta’ April 2019 dwar id-definizzjoni, id-deskrizzjoni, il-preżentazzjoni u t-tikkettar ta’ xorb spirituż, l-użu tal-ismijiet ta’ xorb spirituż fil-preżentazzjoni u t-tikkettar ta’ oġġetti tal-ikel oħra, il-protezzjoni ta’ indikazzjonijiet ġeografiċi ta’ xorb spirituż, l-użu ta’ alkoħol etiliku u distillati ta’ oriġini agrikola f’xorb alkoħoliku, u li jħassar ir-Regolament (KE) Nru 110/2008 (1), u b’mod partikolari l-Artikolu 19(2) tiegħu,
         Billi:
         
                     (1)
                  
                  
                     L-Artikolu 13(6) tar-Regolament (UE) 2019/787 jirrikjedi li l-operazzjonijiet tal-invekkjament tax-xorb spirituż isiru taħt superviżjoni tat-taxxa ta’ Stat Membru jew superviżjoni li tipprovdi garanziji ekwivalenti.
                  
               
                     (2)
                  
                  
                     Għal dan il-għan, kull Stat Membru għandu jaħtar il-korpi responsabbli biex jissorveljaw tali proċessi ta’ invekkjament u jinformaw lill-Kummissjoni b’dan sabiex tkun tista’ tistabbilixxi reġistru pubbliku li jelenka dawk il-korpi maħtura.
                  
               
                     (3)
                  
                  
                     Għal dan il-għan, huwa xieraq li jiġu stabbiliti regoli dwar l-istabbiliment ta’ dan ir-reġistru pubbliku.
                  
               
                     (4)
                  
                  
                     Jenħtieġ li dan ir-Regolament japplika mill-25 ta’ Mejju 2021, f’konformità mal-Artikolu 51(3) tar-Regolament (UE) 2019/787,
                  
               ADOTTAT DAN IR-REGOLAMENT:
         
            Artikolu 1
            Reġistru pubbliku li jkun fih il-lista tal-korpi maħtura biex jissorveljaw il-proċessi ta’ invekkjament għal xorb spirituż
            
               1.   Abbażi tan-notifiki magħmula mill-Istati Membri f’konformità mal-Artikolu 1(1) tar-Regolament ta’ Implimentazzjoni tal-Kummissjoni (UE) 2021/724 (2), il-Kummissjoni għandha tfassal u taġġorna lista ta’ korpi maħtura biex jissorveljaw il-proċessi ta’ invekkjament għal xorb spirituż.
            
            
               2.   Il-Kummissjoni għandha tistabbilixxi reġistru pubbliku li jkun fih il-lista tal-korpi maħtura biex jissorveljaw il-proċessi ta’ invekkjament. Dan ir-reġistru għandu jkun fil-forma ta’ data elettronika aċċessibbli pubblikament.
            
         
         
            Artikolu 2
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-25 ta’ Mejju 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta’ Frar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 130, 17.5.2019, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2021/724tat-3 ta’ Marzu 2021 li jistabbilixxi r-regoli għall-applikazzjoni tar-Regolament (UE) 2019/787 tal-Parlament Ewropew u tal-Kunsill fir-rigward tal-komunikazzjonijiet li jridu jsiru mill-Istati Membri lill-Kummissjoni fir-rigward tal-korpi maħtura biex jissorveljaw il-proċessi ta’ invekkjament għax-xorb spirituż u l-awtoritajiet kompetenti responsabbli biex jiżguraw il-konformità ma’ dak ir-Regolament (Ara paġna 3 ta’ dan il-Ġurnaf Uffiċjali).